Zarifa Budagova

Zarifa Ismayil gizi Budagova (azerieraz: Zərifə İsmayıl qızı Budaqova; Ereván, 1929ko apirilaren 28a - Bakú, 1989ko azaroaren 10a) zientzialari, filologo, hizkuntzalari, filologian doktore (1963), irakasle (1968), Azerbaijango Zientzien Akademia Nazionaleko kide urgazlea (1980), "Azerbaijango Sobietar Errepublika Sozialistaren Ohorezko Zientzialari" titulua jaso zuena.

 Bizitza 
Zarifa Budagova 1929ko apirilaren 28an jaio zen Ereván hirian. 1943an Armeniako Sobietar Errepublika Sozialistako Pedagogia Eskola Teknikoan hasi zituen ikasketak eta 1945ean Armeniako Institutu Pedagogiko Estataleko Azerbaijango Hizkuntza eta Literatura Fakultatean jarraitu zituen ikasketak. 1948an, Armeniako azerbaijandarren zati handi baten deportazio masiboan, Zarifa eta bere familia ere Azerbaijanera deportatu zituzten. 1949an Azerbaijango Estatuko Unibertsitate Pedagogikoan graduatu zen. 

1949an Sobietar Batasuneko Zientzien Akademiako Hizkuntzalaritza Institutuko Turkiar Hizkuntzen Sailean sartu zen, Moskun. Filologian doktore tesia defendatu zuen 1953an. 1953 eta 1955 artean ikertzaile nagusi gisa lan egin zuen Sobietar Batasuneko Zientzia Akademiako Hizkuntza eta Literatura Institutuan, Moskun. 1963an “Esaldi soil bat Azerbaijango literatura-hizkuntza modernoan” gaiari buruzko doktore-tesia defendatu zuen, eta Azerbaijango zientziaren historian Filologiako doktore titulu zientifikoa jaso zuen lehen emakumea izan zen. 1968an Zarifa Budagovak irakasle titulu akademikoa jaso zuen "Turkiar hizkuntzak" espezialitatean.

1980an, Zarifa Budagova Azerbaijango Zientzien Akademia Nazionaleko kide urgazle izendatu zuten. 1984tik 1988ra Azerbaijango Sobietar Errepublika Sozialistaren Zientzien Akademiako Hizkuntzalaritza Institutuko zuzendariordea izan zen. 1988-1989an institutu horretako zuzendari lanetan aritu zen.

Zientzialariak 100 lan zientifiko baino gehiago eta zortzi liburu idatzi ditu. Batasun eta Errepublika osoko nazioarteko sinposio, hitzaldi, kontsulta eta saio zientifiko ugaritan parte hartu zuen, eta Azerbaijango Zientzien Akademia ordezkatu zuen.

Zarifa Budagova 1989ko azaroaren 10ean hil zen Baku hirian eta Ohorezko Bigarren Kalezuloan lurperatu zuten.

 Erreferentziak 

 Kanpo estekak 

 PROFESSOR ZƏRİFƏ BUDAQOVA – 90

Kategoria:Erevandarrak
Kategoria:Filologoak
Kategoria:Emakume filologoak
Kategoria:Hizkuntzalariak
Kategoria:Emakume hizkuntzalariak
Kategoria:Zientzialariak
Kategoria:Emakume zientzialariak